stanford-oval/wikipedia huggingface dataset:
Sabotage (albumi)
Albumin julkaisu ja vastaanotto

Albumin julkaisi Pohjois-Amerikassa heinäkuussa 1975 Warner Bros. Britanniassa albumi julkaistiin kuukauden kuluttua, ja sen julkaisi siellä, ilmeisesti sopimuksellisista syistä, NEMS Records, joka oli entisen managerin Patrick Meehanin yhtiöitä. Muualla Euroopassa ja maailmassa albumin julkaisi Vertigo Records. "Am I Going Insane (Radio)" -kappale julkaistiin Britanniassa singlenä ilman suurempaa menestystä.
Edellisen Sabbath Bloody Sabbathin tavoin myös Sabotage sai positiivisen vastaanoton kriitikoilta. Yhtyettä monesti aiemmin kritisoinut amerikkalainen Rolling Stone -lehti hehkutti albumia: "'Sabotage' ei ole vain yhtyeen paras sitten Paranoidin, vaan se voi olla jopa yhtyeen paras koskaan. Yhtyeen fanit rakastavat ilman muuta albumia ja jotka eivät ennen ole perustaneet yhtyeestä voivat kiinnostua siitä tämän myötä". Huolimatta hyvistä arvosteluista albumi jäi sijalle 28. Billboardin albumilistalla, mikä oli siihen mennessä yhtyeen huonoin sijoitus uudella mantereella. Uudet suuntaukset, kuten AOR, glam rock ja disco-musiikki olivat nousussa tuolloin Yhdysvalloissa ja perinteisten englantilaisten heavy rock -yhtyeiden suosio oli lievässä laskussa. Sabotage nousi Pohjois-Amerikassa kultalevyksi vasta vuonna 1997. Kotimaassa Britanniassa menestys oli parempaa ja albumi nousi top-10:een myyden kultaa lyhyessä ajassa.
Albumin julkaisun jälkeen yhtye lähti kiertueelle kiertäen ensin Pohjois-Amerikkaa heinäkuusta syyskuun puoliväliin saakka. Tämän jälkeen yhtye aloitti Britannian ja Euroopan kiertueen, joka tosin jouduttiin keskeyttämään pariksi viikoksi Osbournen jouduttua moottoripyöräonnettomuuteen. Joulukuussa yhtye teki vielä muutaman keikan Pohjois-Amerikassa ja kiertue päättyi tammikuussa 1976 Hammersmith Odeonin konserttiin Lontooseen. Kiertueella uudelta albumilta soitettiin kappaleet "Hole in the Sky", "Symptom of the Universe" ja "Megalomania". Koska yhtyeen parilla tuoreimmalla albumilla oli jo enemmänkin kosketinsoitinosuuksia, otettiin kiertueelle mukaan ulkopuolinen kosketinsoittaja, muiden jäsenten tapaan Birminghamista kotoisin oleva Gerald "Jezz" Woodroffe.
Albumin nykyinen arvostus

Sabotagea pidetään yleisesti Black Sabbathin alkuperäiskokoonpanon viimeisenä klassikoksi luokiteltavana albumina. Se on saanut pääosin positiivista kritiikkiä tämän päivän mediassa. "Albumi on viimeinen yhtyeen legendaarisesta "kuuden suorasta", tosin vähiten arvostettu", kirjoittaa Allmusic.com-sivuston arvostelija ja viittaa yhtyeen kuuteen ensimmäiseen studioalbumiin. Sputnik Music -sivuston arvostelija pitää albumista: "Sabotage on miellyttävä albumi ja se muistetaan yhtenä yhtyeen parhaista suorituksista. Kaikkien heavy metal -fanien tulisi kuunnella tämä albumi".
Yhtyeen sisällä mielipiteet albumista ovat olleet kaksijakoisia. Iommi: "Olisimme voineet jatkaa kokeiluja ja käyttää orkestereita ja tulla vieläkin teknisemmiksi. Päätimme kuitenkin tehdä perinteisen rock-albumin. Sabbath Bloody Sabbath ei ollut sellainen. Sabotagella soundi oli edellistä albumia raskaampi. Sen luultavasti aiheutti tuolloinen tilanne oikeusjuttuineen ja manageriongelmineen. Sabotage möi hyvin mutta ei niin hyvin kuin edelliset albumit". Osbournen mukaan "Sabotagella yritimme olla sitä mitä emme olleet. Kaikkea muuta kuin 'pahoja' ja 'saatanallisia'. Emme pysyneet juurillamme".
CD-julkaisut

Albumi on viimeinen vuosina 1970–1978 tehdyistä alkuperäiskokoonpanon albumeista, joista on tehty useampi CD-painos. Vertigo ja Warner Bros julkaisivat 1980-luvulla omat painoksensa ja Euroopassa mm. Castle Communications on julkaissut albumista useita painoksia. Vuoden 1986 versiossa bonuksena oli "Sweet Leaf" -kappaleen liveversio, joka oli otettu vuoden 1980 epäviralliselta Live at Last -albumilta. Ensimmäinen remasteroitu versio julkaistiin vuonna 1996 Castlen Essential-merkillä. Pohjois-Amerikassa Rhino Records julkaisi albumin vuonna 2004 Black Box -paketissa yhdessä muitten vuosina 1970–1978 julkaistujen albumien kanssa. Vuonna 2009 Universal Music Group julkaisi albumista uuden remasteroidun version. Remasteroidut versiot eivät sisällä bonus-materiaalia.
Albumista julkaistiin Super Deluxe-versio kesäkuussa 2021. Varsinaisen albumin lisäksi se sisältää kokonaisen live-konsertin vuoden 1975 kiertueelta. 16 live-kappaleesta 13 on virallisesti ennenjulkaisemattomia. Versio sisältää myös singlen "Am I Going Insane (Radio)" (single edit) / "Hole in the Sky".
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hole in the Sky | 4.00 |  |  |  |  |  |  |  |
| 2. | Don't Start (Too Late) (instrumentaali)  | 0.49 |  |  |  |  |  |  |  |
| 3. | Symptom of the Universe | 6.29 |  |  |  |  |  |  |  |
| 4. | Megalomania | 9.46 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 5. | The Thrill of It All | 5.56 |  |  |  |  |  |  |  |
| 6. | Supertzar (kuoro-instrumentaali)  | 3.44 |  |  |  |  |  |  |  |
| 7. | Am I Going Insane (Radio) | 4.17 |  |  |  |  |  |  |  |
| 8. | The Writ | 8.46 |  |  |  |  |  |  |  |
"Blow on a Jug" on n. 23 sekunnin pituinen Bill Wardin ja Ozzy Osbournen tulkinta kyseisestä Nitty Gritty Dirt Bandin kappaleesta. Se ei ole kaikissa albumin painoksissa eikä sitä listata albumin kansiteksteissä.
2021 Super Deluxe

CD 1 - Original Album Remastered
Hole in the Sky
Don’t Start (Too Late)
Symptom Of The Universe
Megalomania
Thrill Of It All
Supertzar
Am I Going Insane (Radio)
The Writ
CD 2 - North American Tour Live '75
Supertzar / Killing Yourself To Live *
Hole In The Sky
Snowblind *
Symptom Of The Universe
War Pigs *
Megalomania
Sabbra Cadabra *
Jam 1 including guitar solo *
Jam 2 including drum solo *
Supernaut *
Iron Man *
CD 3 - North American Tour Live '75
Guitar Solo including excerpts of “Orchid” and “Rock ’n’ Roll Doctor *
Black Sabbath *
Spiral Architect *
Embryo”/“Children Of The Grave *
Paranoid *
CD 4 - Am I Going Insane single
Am I Going Insane (Radio) – Single Edit
Hole In The Sky
Tähdellä merkityt kappaleet ennenjulkaisemattomia. Merkitsemättömät live-kappaleet julkaistiin aiemmin Past Lives-kokoelmalla
Myös 5-lp versio julkaistiin, jossa kappaleet on jaoteltu hieman erilailla levypuoliskojen mukaan ja singlestä on 7" japanilaisen version uusintapainos
Kokoonpano

Ozzy Osbourne – laulu
Tony Iommi – kitara, piano, kosketinsoittimet, urut, harppu
Geezer Butler – basso
Bill Ward – rummut, perkussiot
English Chamber Choir sovittajana Will Malone kappaleessa "Supertzar"
Kokoonpano > Tuotanto

Black Sabbath ja Mike Butcher – tuottaja
Mike Butcher ja Robin Black – nauhoitus
David Harris – nauhakäsittelijä ja "sabotööri"
Arvostelut

| --- | --- |
 Sputnik Music    Allmusic  linkki  Progarchives  linkki  Korroosio.fi  linkki[vanhentunut linkki] :  Metal Observer 10/10 linkki (Arkistoitu – Internet Archive)  Ultimate Guitar 9.1 linkki  Mark Prindle 8/10 linkki  Rolling Stone (kehuva)
Julkaisuhistoria

1975: NEMS 9119-001 (UK, LP)
1975: Warner Bros BS-2822 (US, LP)
1975: Vertigo 6366-115 (EU, LP)
1980: NEMS NEL-6018 (EU, LP)
1986: Castle CLACD-202 (UK, CD)
1986: Castle NELCD-6018 (UK, CD, "Sweet Leaf" -live bonuksena)
1987: Vertigo 832-706-2 (EU, CD)
1987: Warner Bros CD-2822 (US, CD, ei "Blow on a Jug" -kappaletta lopussa)
1996: Essential ESMCD306 (UK, CD, remasteroitu)
2004: Sanctuary SMRCD036 (UK, CD, remasteroitu)
2004: Rhino R2 73923-F (US, CD, osana Black Box -boksia)
2009: Universal 2716664 (UK/EU, CD, remasteroitu)
2021: BMG (EU) / Rhino/Warner (US) (Super Deluxe)
Aiheesta muualla

Sabotage (albumi) Discogsissa. (englanniksi)
Albumi Sabotage (albumi) Encyclopaedia Metallum -sivustolla (englanniksi)
Soikko

Soikko voi tarkoittaa seuraavia:
soikko, saavin kaltainen astia
Soikko, kylä Simossa
Soikko, suomen kielen oikoluku- ja tavutusohjelma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Soikko”, voi hakea sivunnimihaulla, laajalla sivunnimihaulla tai tekstihaulla.
Soikkeli

Soikkeli on seuraavien suomalaisten henkilöiden sukunimi:
Antti Soikkeli (1883–1937), kansanedustaja
Hannele Soikkeli (o.s. Parkkonen, s. 1956), yleisurheilija
Kaarle Soikkeli (1871–1932), historiantutkija
Maila Soikkeli (o.s. Nisula, 1931–2023), telinevoimistelija ja koripalloilija
Markku Soikkeli (s. 1963), kirjallisuudentutkija, kriitikko ja tieteiskirjailija
Martti Soikkeli (s. 1935), eläintieteilijä, Turun yliopiston eläintieteen emeritusprofessori
Olli Soikkeli (s. 1991), kitaristi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Shiny Entertainment

| Shiny Entertainment |
| --- | --- |
Perustettu:  1993
Perustaja:  David Perry
Lakkautettu:  2007
Kotipaikka:  Kalifornia, Yhdysvallat
Toimiala:  videopeliteollisuus
Infobox OKVirheellinen NIMI-arvo: 
Shiny Entertainment oli yhdysvaltalainen videopeliyritys, jonka perusti David Perry vuonna 1993.
Yritys fuusioitui 2007 The Collectiven kanssa ja fuusion tuloksena syntyi Double Helix Games.
Pelit

Yritys on julkaissut pelin Earthworm Jim (1994) ja sen jatko-osia, sekä MDK -pelin.
Earthworm Jim kehitettiin humoristisena parodiana sen ajan maskoteista.
Earthworm Jim (1994)
Earthworm Jim 2 (1995)
MDK (1997)
Wild 9 (1998)
R/C Stunt Copter (1999)
Messiah (2000)
Sacrifice (2000)
Enter the Matrix (2003)
Terminator 3: Rise of the Machines (2003, yhdessä Black Ops Entertainmentin kanssa)
The Matrix: Path of Neo (2005)
The Golden Compass (2007)
Aiheesta muualla

Profiili MobyGamesissä (englanniksi)
Cameo (duo)

Cameo oli suomalainen duo, jonka nimi otettiin harrastuksen myötä samannimisestä purjeveneestä. Cameon musiikissa on folkin lisäksi aineksia myös progressiivisesta rockista ja jotkin sanoitukset ovat humoristisia. Useat sanoitukset ovat saaneet inspiraationsa purjehduksesta.
Levyillä heitä avustivat Upi Sorvali, Uppe Siitonen, Sami Hurmerinta, Seppo Sillanpää ja Esa Kotilainen. He tekivät kaksi albumia Hi Hat -levymerkille.
Jäsenet

Pekka Tonttila (laulu, kitara, huuliharppu, rytmisoittimia),
Matti Lehto (laulu, kitara, piano, huilu).
Julkaisut

Keskellä selkää (1975)
Kaupan (1978)
Aiheesta muualla

Cameon esitystuotanto Suomen äänitearkistossa (1901–1999)
Caroline Catz

| Caroline Catz |
| --- | --- |

Henkilötiedot
Syntynyt: 19. lokakuuta 1969 (ikä 54) Manchester, Iso-Britannia
Puoliso:  Michael Higgs
Lapset:  2
Näyttelijä
Aktiivisena:  1992–
Merkittävät roolit:  Louisa Ellingham (Doc Martin) Helen Morton (Ylikomisario Banks)
Aiheesta muualla
IMDb
Caroline Catz (o.s. Caplan, s. 19. lokakuuta 1969 Manchester, Iso-Britannia) on brittiläinen näyttelijä. Hänet tunnetaan parhaiten menestyssarjasta Doc Martin, jossa hän on näyttellyt vuodesta 2004 päähahmon Tohtori Ellinghamin vaimoa Louisa Ellinghamia.
Lisäksi Catz näyttelee rikossarjassa Ylikomisario Banks rikoskomisario Helen Mortonia. The Vice -rikossarjassa hän näyttelee konstaapeli Cheryl Hutchinsia. [lähde? ]
Yksityiselämä

Catz on naimisissa näyttelijä Michael Higgsin kanssa, jonka hän tapasi The Bill -sarjan kuvauksissa. Heillä on vuonna 2001 syntynyt poika Sonny Higgs ja vuonna 2006 syntynyt tytär Honour Higgs.
Celebrity

| Celebrity |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:   Letty Aronson  Richard Brick  J.E. Beaucaire  Jean Doumanian  Charles H. Joffe  Jack Rollins 
Säveltäjä:  Frank Loesser
Kuvaaja:  Sven Nykvist
Leikkaaja:  Susan E. Morse
Pääosat:   Hank Azaria  Kenneth Branagh  Judy Davis  Leonardo DiCaprio  Winona Ryder  Melanie Griffith 
Valmistustiedot
Valmistusmaa:  Yhdysvallat
Levittäjä:  Miramax Netflix
Ensi-ilta:  1998
Kesto:  114 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Celebrity (Celebrity) on vuonna 1998 ensi-iltansa saanut Woody Allenin ohjaama komediaelokuva, jonka pääosaa esittää Kenneth Branagh.
Suomen ensi-iltansa se sai 25. kesäkuuta 2000.
Käännös suomeksi
Charlie Kane

| Charlie Kane> Henkilötiedot |
| --- | --- |
Koko nimi:  Charles Kane
Syntynyt: 2. heinäkuuta 1968 (ikä 56) Glasgow, Skotlanti
Kansalaisuus:   Iso-Britannia
Nyrkkeilijä
Pituus:  183 cm
Painoluokka:  kevytsarja
Charles ”Charlie” Kane (s. 2. heinäkuuta 1968 Glasgow, Skotlanti) on brittiläinen nyrkkeilijä. Hän edusti Isoa-Britanniaa Soulin kesäolympialaisten 1988 kevytsarjassa sijoittuen jaetulla sijalla viidenneksi.
Kane on pituudeltaan 183-senttimetrinen ja painaa 60 kilogrammaa.
Caricom

| Caribbean Community (englanniksi) Communauté caribéenne (ranskaksi) Caribische Gemeenschap (hollanniksi) Comunidad del Caribe (espanjaksi) |
| --- | --- |

      Täysjäsenet      Liitännäisjäsenet      Tarkkailijajäsenet
Perustettu:  1. elokuuta 1973
Tyyppi:  vapaakauppa-alue
Päämaja:  Georgetown, Guyana
Jäsenet:  15 jäsenvaltiota
Viralliset kielet:  englanti, ranska, hollanti, espanja
Pääsihteeri:  Carla Barnett
Aiheesta muualla
Sivusto
Infobox OKVirheellinen NIMI-arvo: 
Caribbean Community (suom. Karibian yhteisö ja yhteismarkkina-alue, vuoteen 2001 asti Caribbean Community and Commons Market) eli Caricom on 15 Karibianmeren alueella sijaitsevasta maasta koostuva järjestö, jonka tavoitteena on jäsenmaiden talouksien kasvaminen ja yhteistyön lisääminen maiden välillä. Sen pysyvä päämaja sijaitsee Guyanan pääkaupungissa Georgetownissa. Järjestö perustettiin Chaguaramasin sopimuksella, joka astui voimaan 1. elokuuta 1973. Neljä ensimmäistä allekirjoittajaa olivat Barbados, Jamaika, Guyana sekä Trinidad ja Tobago.
Caricom korvasi vuosien 1968–1972 Cariftan (Caribbean Free Trade Association), jonka tarkoituksena oli jatkaa taloudellisia suhteita englanninkielisten Karibian valtioiden välillä Länsi-Intian federaation hajottua 1962.
Jäsenvaltiot

Suluissa on liittymisvuosi. Caricomissa on yhteensä 15 jäsenmaata.
Barbados (1. elokuuta 1973)
Guyana (1. elokuuta 1973)
Jamaika (1. elokuuta 1973)
Trinidad ja Tobago (1. elokuuta 1973)
Belize (1. toukokuuta 1974)
Dominica (1. toukokuuta 1974)
Grenada (1. toukokuuta 1974)
Montserrat (1. toukokuuta 1974)
Saint Lucia (1. toukokuuta 1974)
Saint Vincent ja Grenadiinit (1. toukokuuta 1974)
Antigua ja Barbuda (4. heinäkuuta 1974)
Saint Kitts ja Nevis (26. heinäkuuta 1974 Saint Christopher-Nevis-Anguillana)
Bahama (4. heinäkuuta 1983)
Suriname (4. heinäkuuta 1995)
Haiti (2. heinäkuuta 2002)
Jäsenvaltiot > Liitännäisjäsenet

Brittiläiset Neitsytsaaret (heinäkuu 1991)
Turks- ja Caicossaaret (heinäkuu 1991)
Anguilla (heinäkuu 1999)
Caymansaaret (16. toukokuuta 2002)
Bermuda (2. heinäkuuta 2003)
Jäsenvaltiot > Tarkkailijajäsenet

Aruba
Curaçao [lähde? ]
Dominikaaninen tasavalta
Kolumbia
Meksiko
Puerto Rico
Sint Maarten [lähde? ]
Venezuela
Aiheesta muualla

Kuvia tai muita tiedostoja aiheesta Caricom Wikimedia Commonsissa
Caricomin verkkosivut (Arkistoitu – Internet Archive) (englanniksi)
Brittney Karbowski

| Brittney Karbowski |
| --- | --- |

Henkilötiedot
Koko nimi:  Brittney Marie Karbowski
Syntynyt: 26. kesäkuuta 1986 (ikä 38)  Sugar Land, Texas
Näyttelijä
Aktiivisena:  2005–
Merkittävät roolit:  Fuko Omuro (Gilgamesh) Ayu Tsukimiya (Kanon)
Palkinnot
 ADR 2006 Paniponi Dash 
Aiheesta muualla
Viralliset kotisivut
IMDb 
Brittney Marie Karbowski (s. 26. kesäkuuta 1986 Sugar Land, Texas) on yhdysvaltalainen ääninäyttelijä.
Ura

Karbowskin ura ääninäyttelijänä alkoi vuonna 2005 animesarja Gantzin myötä. Näyttelemisestä hän kiinnostui high schoolissa ja päätyi teatterin pariin, jonka myötä ollessaan 17-vuotias Karbowski teki ensimmäisen ammattilaisesiintymisensä Houstonin Playhouse 90:ssä. Matt Greenfield huomasi hänen kykynsä ja päätti valita Karbowskin Gantz-animesarjaan dubbaamaan muutamia sivurooleja. Samana vuonna Karbowski teki myös ensimmäisen pääroolinsa Gilgamesh-animeen ja sivurooleja animesarjoihin Chrono Crusadeen ja Godannariin. Vuoden 2006 jälkeen hän on jatkanut dubbausroolien tekemistä teatterin ohella. Karboswki palkittiin Paniponi Dash sarjasta ADR-palkinnolla kuukauden ääninäyttelijänä vuonna 2006. Sittemmin vuonna 2008 hän sai eniten päärooleja animesarjoissa, joiden joukossa olivat muun muassa Kanon, Shuffle! ja Shattered Angels. Karbowski oli myös pieni elokuvarooli vuonna 2010 Halo Legendsissä.
Karbowski tekee myös äänityötä mainosäänenä.
Yksityiselämä

Karbowski asuu Houstonissa yhdessä koiransa Sierran ja kissansa KiKin kanssa. Vapaa-ajallaan hän harrastaa puutarhan hoitamista, ruoanlaittoa ja säästöpossun keräämistä.
Aiheesta muualla

Anime News Network
CrystalAcids
sugoicon.org (Arkistoitu – Internet Archive)
Voice Chasers (Arkistoitu – Internet Archive)
Silent Storm

| Silent Storm |
| --- | --- |

Kappaleen tiedot
Esittäjä(t):  Carl Espen
Säveltäjä(t):  Josefin Winther
Sanoittaja(t):  Winther
Euroviisutiedot
Vuosi:  2014
Maa:  Norja
Kieli:  englanti
Sijoitus:  8.
Pisteet:  88
Sijoitus semifinaalissa:  6.
Pisteet semifinaalissa:  77
Video:  videolinkki
Silent Storm on norjalaisen laulajan Carl Espenin kappale, jolla hän edusti Norjaa vuoden 2014 Eurovision laulukilpailussa. Espen valittiin edustajaksi 15. maaliskuuta 2014. Laulajan mukaan kappaleen teema on suru. Laulun teki Espenin serkku, Josefin Winther. Hän sai inspiraation kappaleeseen sen esittäjästä. "Tunsin, että hänen sisällään oli jotain, joka halusi tulla ulos sieltä", hän kertoi haastattelussa.
Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 8. sijalle.
Charlie Jenkins

| Mitalit | Mitalit | Mitalit |  |
| --- | --- | --- | --- |
|  Jenkins vuonna 1957 |  Jenkins vuonna 1957 |  Jenkins vuonna 1957 |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 400 m |  |
|  Kultaa | Melbourne 1956 | 4×400 m |  |
Charles Lamont "Charlie" Jenkins (s. 7. tammikuuta 1934 New York) on entinen yhdysvaltalainen pikajuoksija ja olympiavoittaja.
Jenkins voitti kaksi yleisurheilun kultamitalia vuoden 1956 kesäolympialaisissa Melbournessa. Hän selviytyi 400 metrin juoksussa vaivoin välieriin, joissa hän juoksi jo huippuvauhtia. Loppukilpailun hän voitti ajalla 46,7 ennakkosuosikin, maailmanennätysmies Louis Jonesin menettäessä väsyneenä johtoasemansa loppusuoralla. Toisen kultamitalinsa Jenkins voitti juostessaan 4 × 400 metrin viestijuoksun kolmannen osuuden Yhdysvaltain joukkueessa.
Jenkinsiä valmensi Jumbo Elliott. Myös hänen pojastaan, Chip Jenkinsistä, tuli menestynyt pikajuoksija.
Sinitöpörastas

| Sinitöpörastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Töpörastaat Brachypteryx
Laji::  montana
Kaksiosainen nimi
 Brachypteryx montana  Horsfield, 1822 
Katso myös
   Sinitöpörastas Wikispeciesissä   Sinitöpörastas Commonsissa 
Infobox OKNimi-testi OKIUCN-testi OK: 
Sinitöpörastas (Brachypteryx montana) on rastaiden heimoon kuuluva varpuslintu.
Levinneisyys

Sinitöpörastasta tavataan Himalajalla, Kiinan kaakkoiosissa ja Kaakkois-Aasiassa. Lajin maailmanlaajuista populaatiota ei tiedetä, mutta sitä on kuvattu harvinaisesta hyvin yleiseksi. Kiinan kannaksi arvioidaan 100–10 000 ja Thaimaan kannaksi 10 000–100 000 pesivää paria. Sinitöpörastas on luokiteltu elinvoimaiseksi.
Sinitöyhtömonarkki

| Sinitöyhtömonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sieppomonarkit Stenostiridae
Suku::  Töyhtömonarkit Elminia
Laji::  longicauda
Kaksiosainen nimi
 Elminia longicauda  (Swainson, 1838) 
 Sinitöyhtömonarkin levinneisyys
Katso myös
   Sinitöyhtömonarkki Wikispeciesissä   Sinitöyhtömonarkki Commonsissa 
Infobox OKNimi-testi OKIUCN-testi OK: 
Sinitöyhtömonarkki (Elminia longicauda) on sieppomonarkkien heimoon kuuluva varpuslintu.
Levinneisyys

Sinitöyhtömonarkkia tavataan laajalla alueella Afrikassa. Sen levinneisyysalue ulottuu Senegalista Keniaan ja Angolaan. Lajia on kuvattu harvinaisesta paikallisesti yleiseksi. Sen kannankehitys on vakaa, ja se on luokiteltu elinvoimaiseksi.
Christian Tetzlaff

Christian Tetzlaff (s. 29. huhtikuuta 1966 Hampuri) on saksalainen viulisti. Hänen esittämänsä ja levyttämänsä ohjelmisto on laaja ja vaihtelee Johann Sebastian Bachin säestämättömistä sonaateista ja partitoista Felix Mendelssohn Bartholdyn, Ludwig van Beethovenin ja Johannes Brahmsin 1800-luvun mestariteoksiin, Béla Bartókin, Alban Bergin ja Dmitri Šostakovitšin 1900-luvun konserttoihin sekä nykyteosten kantaesityksiin.
Kamarimuusikkona Tetzlaff on muun muassa perustanut vuonna 1994 Tetzlaff-kvartetin ja tehnyt yhteistyötä Leif Ove Andsnesin, Lars Vogtin sekä Alexander Lonquichin kanssa.
Kaikki Tetzlaffin kolme sisarusta ovat muusikkoja. Tetzlaff aloitti viulun- ja pianonsoiton kuusivuotiaana ja teki konserttidebyyttinsä 14-vuotiaana esittämällä Beethovenin viulukonserton. Hän sai Lyypekissä opetusta Uwe-Martin Haibergilta ja opiskeli lisäksi Yhdysvalloissa. Hän on esiintynyt solistina lukuisien pohjoisamerikkalaisten orkesterien ja eurooppalaisista orkestereista esimerkiksi Berliinin ja Wienin filharmonikkojen kanssa. Musical America nimesi Tetzlaffin vuonna 2005 vuoden instrumentalistiksi.
Celebrity Deathmatch

| Celebrity Deathmatch |
| --- | --- |

Tyyli:  vaha-animaatio, huumori, väkivalta
Kestoaika:  21 min
Luoja(t):  Eric Fogel
Alkuperämaa:   Yhdysvallat
Alkuperäiskieli:  englanti
Verkko:  Music Television (1998–2002)   MTV2 (2006–2007)
Esitetty:  14. toukokuuta 1998 –
Jaksoja:  93
Aiheesta muualla
IMDb 
Celebrity Deathmatch on yhdysvaltalainen vaha-animaatiosarja, jossa julkisuuden henkilöiden vaha-animaatioversiot taistelevat toisiaan vastaan kuolemasta. Sarjan loi Eric Fogel, ja sitä esitettiin 75 jaksoa Music Televisionilla 14. toukokuuta 1998 – 20. lokakuuta 2002, minkä jälkeen sarja jatkui uudistettuna MTV2-kanavalla vuosina 2006–2007. MTV2 ilmoitti huhtikuussa 2015, että sarja saa jatkoa.
Sarjaa juontavat Johnny Gomez -ja Nick Diamond -nimiset henkilöt. Sarjan alkuaikoina Stone Cold Steve Austin esiintyi omalla äänellään kommentaattorina. Muita sarjassa esiintyneitä hahmoja ovat Mills Lane, Debbie Matonopoulos, Stacey Cornbred ja Tally Wong.
Aiheesta muualla

Sarjan viralliset Internet-sivut (englanniksi)
Christian Sundman

Carl Christian Rötger Sundman (13. tammikuuta 1933 Helsinki – 15. huhtikuuta 1994 Espoo) oli suomalainen yritysjohtaja, joka sai kauppaneuvoksen arvonimen.
Sundmanin vanhemmat olivat pankinjohtaja Carl Gustav Sundman ja Ruth Margit Selinda Nordberg ja puoliso vuodesta 1957 Ritva Marina Schlüter, kauppaneuvos Hans Schlüterin tytär. Sundman tuli ylioppilaaksi Brändö svenska samskolasta 1953 ja valmistui insinööriksi Tekniska Läroverket i Helsingforsista 1958. Hän oli ensin appensa perustaman Oy HTH-yhtymä Ab:n osastopäällikkö 1958–1961 ja sitten toisen appensa perustaman yhtiön Oy Teräskonttorin konemyynti-insinööri 1961–1969, varatoimitusjohtaja 1970–1974 ja toimitusjohtaja ja hallituksen jäsen vuodesta 1975. Sundmanilla oli myös luottamustehtäviä. Sotilasarvoltaan hän oli reservin korpraali. Kauppaneuvoksen arvonimen Sundman sai 1983. Hänet tunnettiin myös aktiivisena filatelistina.